
CONSILIUL LOCAL AL MUNICIPIULUI CRAIOVA



     HOTĂRÂREA NR. 299
privind modificarea Hotărârii Consiliului Local al Municipiului Craiova nr.261/2026 referitoare la aprobarea premierii elevilor craioveni și a 

profesorilor îndrumători cu rezultate excepţionale la olimpiadele școlare

naționale și internaționale, în anul școlar 2025-2026 și în anii anteriori, în cadrul Zilelor Municipiului Craiova 
    Consiliul Local al Municipiului Craiova, convocat de îndată în şedinţa extraordinară din data de 05.06.2026;

           Având în vedere referatul de aprobare nr.195314/2026, rapoartele nr.195320/2026 și nr.200667/2026 ale Direcţiei Relaţii Publice şi Management Documente şi rapoartele de avizare nr.195665/2026 și nr.200699/2026 ale Direcției Juridice, Asistență de Specialitate și Contencios Administrativ prin care se propune modificarea Hotărârii Consiliului Local al Municipiului Craiova nr.261/2026 referitoare la aprobarea premierii elevilor craioveni și a profesorilor îndrumători cu rezultate excepţionale la olimpiadele școlare naționale și internaționale, în anul școlar 2025-2026 și în anii anteriori, în cadrul Zilelor Municipiului Craiova;

    În conformitate cu prevederile art.14 din Legea nr.273/2006 privind finanţele publice locale, modificată şi completată şi Legea Învăţământului Preuniversitar nr.198/2023;
În temeiul art.129 alin.2 lit. b şi d coroborat cu alin.4 lit. a şi alin.7 lit.a, art.139 alin.3 lit.a, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
hotărĂŞte:

Art.1. Se aprobă modificarea Hotărârii Consiliului Local al Municipiului Craiova nr.261/2026, după cum urmează:

a) se majorează suma alocată  din bugetul local al municipiului Craiova, pe anul 2026, de la 202.000 lei net, la 259.000 lei net, pentru premierea elevilor craioveni și a profesorilor îndrumători, cu rezultate excepţionale la olimpiadele naționale și internaționale, în anul școlar 2025-2026 şi în anii anteriori, în cadrul Zilelor Municipiului Craiova;
b) se modifică anexa, prin completare cu persoanele prevăzute în anexa care face parte integrantă din prezenta hotărâre.
 Art.2. Celelalte prevederi ale Hotărârii Consiliului Local al Municipiului Craiova nr.261/2026 rămân nemodificate.
 Art.3. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Economico-Financiară, Direcţia Relaţii Publice şi Management Documente și Inspectoratul Școlar Județean Dolj  vor  aduce la îndeplinire prevederile prezentei hotărâri.

